  Майя Бывальцева 2-тӥ толсурлы Удмуртиын коронавирус инфекциен черлан 179 выль учыръёсты шараязы. Со сярысь элькунысь оперативной штаблэн «ВКонтакте» мерлыко вотэсысь огиназ ивортӥзы. Висёнэз Ижкарысь 94 улӥсьёслэсь шараязы, Эгра ёросын – 11, Якшур-Бӧдья ёросын – 10, Юкаменск ёросын – укмыс, Кез ёросын – тямыс, Сарапулын, Шаркан ёросын – быдэн куать, Каракулино, Ува ёросъёсын – быдэн вить, Вотка, Кияса ёросъёсын – быдэн ньыль, Воткаын, Сарапул, Сьӧлта ёросъёсын – быдэн куинь, Глаз, Дэри ёросъёсын – быдэн кык, Камбарка ёросын – одӥг муртлэсь. 147 адями висёнэз вормиз. Ньыль мурт улонысь кошкиз: воргоронъёслы 62 но 74 арес вал, кышномуртъёслы – 88 но 94 арес Туннэ нуналлы Удмуртиын выль коронавирус инфекциен черлан 13 сюрс 900 учыр лабораториосын зэматэмын. 10 сюрс 978 адями йӧназ, 227 мурт кулӥз. Та дыре 163 висисьёслэн тазалыксы секыт лыдъяське. Оглом элькунын коронавируслы 651 сюрс 483 эскеронъёс ортчытӥзы, берло нуналэ – 2 сюрс 94.  Тегъёс: Тазалык Ижкар висён Удмуртия коронавирус  